Új vezetés a szabolcsi Egészségügyi Holding Zrt. élén | SZON
Új vezetés a szabolcsi Egészségügyi Holding Zrt. élén
2012.05.7 11:57; Frissítve: 2012.05.7 12:00 Új vezetés a szabolcsi Egészségügyi Holding Zrt. élén	Nyíregyháza, 2012. május 7., hétfő (MTI) – Négyfős igazgatósági testület irányítja a jövőben a négy szabolcsi kórházat tömörítő Egészségügyi Holding Nonprofit Zrt.-t – jelentették be sajtótájékoztatón hétfőn Nyíregyházán.	Tweet
Az új struktúrában a nyíregyházi, a nagykállói, a mátészalkai és a fehérgyarmati gyógyintézményt működtető szervezet vezetését a korábbiaktól eltérően már nem a teljes jogkörrel rendelkező vezérigazgató, hanem egy négy emberből álló igazgatóság látja el, amelynek megbízatása öt évre szól. A vezérigazgatói poszt ugyanakkor megmarad, a tisztségre a testület tagjai közül a közgazdász végzettségű Mangol Csillát nevezték ki.
Az új vezérigazgató a sajtótájékoztatón elmondta: a május 1-jén meghozott parlamenti döntés értelmében a holding negyedik, mátészalkai tagkórházát is átvette az állam, ezzel a korábban önkormányzati tulajdonban alatt álló szervezet teljes egészében állami fenntartás alá került. Változás történt a tulajdonosi struktúrában is: az országos szintű irányító szervezet, a Gyógyszerészeti és Egészségügyi Minőség- és Szervezetfejlesztési Intézet (GYEMSZI) és a holding között egy új térségi szervezeti egység jött létre Szabolcs-Szatmár-Bereg és Hajdú-Bihar megyét érintően.
A holding vezérigazgatójának egyes jogosultságai ugyan megmaradnak, bizonyos stratégiai döntéseket azonban az igazgatóság hatáskörébe rendeli a tulajdonos – közölte Mangol Csilla. Az új testület legfontosabb feladataként a holding racionalizálását és a működési anomáliák megszüntetését jelölte meg a vezérigazgató.
A holding számos olyan szerződést kötött a múltban, amelyek értékarányossága és racionalitása kérdéses, ezeket a jövőben felülvizsgálják – tette hozzá. Kérdésre válaszolva Mangol Csilla elmondta: a megye egyik legnagyobb foglalkoztatójának számító holdingnál nem a létszámcsökkentés, hanem az ellátórendszer minőségének korszerűsítése a cél.
Mangol Csilla a folyamatban lévő beruházásokkal kapcsolatban közölte: egyes programokat racionalizáltak, ám ezek tartalmai alapvetően nem változtak. A több mint 12 milliárd forint értékű, még a korábbi fenntartó által elindított tömbkórház-beruházás folytatódik, az áfakulcs és az árfolyam változásai miatt viszont az eredetileg lehívott pályázati összeg nem biztosít kellő fedezetet, ezért a projekt átgondolását, további pályázati pénzek bevonását tervezik.
A változások a program sikeres lefutását nem veszélyeztetik, a projekt várhatóan 2014 májusáig befejeződik – fűzte hozzá a vezérigazgató.
A SZON LEGFRISSEBB HÍREI A CÍMLAPON: KATTINTSON IDE!	Címkék: Egészségügyi Holding Nonprofit Zrt., holding, kórház, Nyíregyháza	Comments	0	HOZZÁSZÓLÁS SZÜRÉSE	Összes hozzászólás megjelenítése	Nagyon jó (+10 vagy jobb)	Jó (+5 vagy jobb)	Közepes (0 vagy jobb)	Rossz (-5 vagy jobb)	Nagyon rossz (-10 vagy jobb)	Kommentek törlése	Válasz neki: {comment_user_name}